gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8164, del 07-11-2017 (2017/9138)

Acceptació de la delegació de competències i encàrrec de gestió de les sancions administratives de l'ordenança de convivència ciutadana de l'Ajuntament de Villena en Suma Gestió Tributària. Diputació d'Alacant.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9138


Data del document
:   21-09-2017

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de competències i encàrrec de gestió de les sancions administratives de l'ordenança de convivència ciutadana de l'Ajuntament de Villena en Suma Gestió Tributària. Diputació d'Alacant. [2017/9138]  
En compliment del que disposa l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i l'article 11 de la Llei 40/2015, de règim jurídic del sector públic, es publica l'acceptació, mitjançant el Decret del president de la Diputació Provincial de 21 de setembre de 2017, de la delegació i encàrrec efectuats per l'ajuntament que es detalla a continuació, en matèria de gestió i recaptació de determinades sancions administratives, les condicions generals de les quals, aprovades pel Ple provincial en sessió d'1 d'octubre de 2009, figuren publicades en el Butlletí Oficial de la Província d??Alacant número 208, de 2 de novembre de 2009.  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
  
Villena  
Ordenança municipal de convivència ciutadana.  
  
L'encàrrec i delegació realitzada a favor d'aquesta Diputació Provincial pel municipi de Villena produirà efectes des de l'endemà de la seua publicació en el Butlletí Oficial de la Província d??Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 21 de setembre de 2017.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8197, del 23-12-2017 (2017/11921)

RESOLUCIÓ de 24 de novembre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000302/9874-LH per a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8197

Data del DOGV
:   23-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/11393


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 24 de novembre de 2017, de la Direcció General de Centres i Personal Docent, per la qual se citen els interessats en el procediment ordinari número 4/000302/1830-EA per a comparéixer en la via jurisdiccional. [2017/11664]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents:  
Fomento de Centros de Enseñanza, SA.  
2. Interessats:  
Afectats per la interposició del present recurs en l'expedient administratiu.  
3. Descripció:  
Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del Tribunal:  
Procediment ordinari núm. 4/000302/4542-YQ  
NIG: 46194-41-0-4047-165777.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 24 de novembre de 2017. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7961, del 19-01-2017 (2016/10520)

Informació pública del projecte de modificació puntual del Pla parcial sector S-1, per a la subdivisió en cinc unitats d'execució.
----------------------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10209


Data del document
:   12-12-2016

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * pla d'urbanisme
    * administració local

Informació pública del projecte de modificació puntual del Pla parcial sector S-1, per a la subdivisió en cinc unitats d'execució. [2016/10383]  
S'informa a tots els interessats que en data 5 de desembre de 2016, el Ple de l'Ajuntament, per mitjà de sessió ordinària va adoptar, entre altres, l'acord d'aprovar el projecte de modificació puntual del Pla parcial sector S-1, per a la subdivisió en cinc unitats d'execució.  
  
En virtut del que disposa l'article 53 de la Llei 5/2015, de 25 de juliol, de la Generalitat, d'ordenació del territori, es posa a disposició del públic els documents exigibles per la normativa general, per un període de 45 dies hàbils, a fi que qualsevol interessat puga formular al·legacions i observacions, i podran aportar tot tipus de documentació o mitjans de prova que s'estimen adequats en el seu suport.  
  
  
Orba, 12 de desembre de 2016.- L'alcalde president: Juan Ignacio Cervera Arbona.
Diari Oficial de la Generalitat Valenciana


Sumari del DOGV 8173, del 20-11-2017 (2017/10580)

RESOLUCIÓ de 14 de novembre de 2017, de la Universitat d'Alacant, per la qual nomena María Jesús Ortiz Díaz-Guerra professora titular d'universitat en l'àrea de coneixement de Comunicació Audiovisual i Publicitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10462


Data del document
:   14-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de novembre de 2017, de la Universitat d'Alacant, per la qual nomena María Jesús Ortiz Díaz-Guerra professora titular d'universitat en l'àrea de coneixement de Comunicació Audiovisual i Publicitat. [2017/10745]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02816), convocada per Resolució de 26 de juliol de 2017 (BOE 14.08.2017), de l'àrea de coneixement de Comunicació Audiovisual i Publicitat, Departament de Comunicació i Psicologia Social, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar María Jesús Ortiz Díaz-Guerra, amb document nacional d'identitat número 97485889F, professora titular d'universitat de l'àrea de coneixement de Comunicació Audiovisual i Publicitat, adscrita al Departament de Comunicació i Psicologia Social.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 14 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8024, del 21-04-2017 (2017/2416)

Notificació de la sentència dictada en el judici per delicte lleu número 65/2016.
---------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2416


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici per delicte lleu número 65/2016. [2017/2416]  
Judici sobre delictes lleus número 65/2016  
En aquest procediment de judici sobre delictes lleus número 65/2016, seguit com a conseqüència de la denúncia interposada per Natalia Gratovil Fernandea, María Dolores García Danta i Juan Ramón Juanola Pascual contra Natalia Gratovil Fernandea, María Dolores García Danta i Juan Ramón Juanola Pascual, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 62/2016  
Jutgessa que ho dicta: M.ª Estrella Muñoz Gayán.  
Lloc: Vinaròs.  
Data: 13 de juliol de 2016.  
Denunciants/denunciats: Natalia Gratovil Fernandea, María Dolores García Danta i Juan Ramón Juanola Pascual.  
Dispositiva  
Absolc lliurement Natalia Gratovil Fernandea, María Dolores García Danta i Juan Ramón Juanola Pascual del delicte lleu que se'ls imputava en aquest procediment, i declare d??ofici les costes processals causades.  
Notifiqueu aquesta resolució a les parts, i advertiu-los que, en contra, hi podran interposar, davant d'aquest jutjat, un recurs d'apel·lació dins del termini dels cinc dies subsegüents a la notificació.»  
  
Vinaròs, 20 de març de 2017.- El lletrat de l'Administració de justícia: Sebastián Juan Roso Pablo.
Diari Oficial de la Generalitat Valenciana


Sumari del DOGV 8031, del 03-05-2017 (2017/3088)

Notificació de la sentència dictada en el judici ordinari número 1150/2016.
---------------------------------------------------------------------------

### Dades del document

Número de DOGV
:   8031

Data del DOGV
:   03-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3088


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici ordinari número 1150/2016. [2017/3088]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de procediment ordinari número 001150/2016, seguides a instàncies de Carmen Rosa Caldero Sacaca contra Telmo Alberto Saavedra Morales, en situació de rebel·lia, en què, en data 5 d'abril de 2017, s'ha dictat sentència que té la part dispositiva que diu així:  
  
«Dispositiva  
Estime parcialment la demanda de modificació de mesures interposada per Carmen Rosa Caldero Sacaca contra Telmo Alberto Saavedra Morales, i, en conseqüència, dispose la modificació de les mesures definitives aprovades en la sentència de guarda i custòdia de fills i aliments, de data 8 de maig de 2014, dictada pel Jutjat de Primera Instància número 26 de València en les actuacions número 1053/2013, en el sentit d'atribuir a Carmen Rosa Caldero Sacaca l'exercici exclusiu de la pàtria potestat sobre la filla menor, la qual continuarà sota la guarda i custòdia materna.  
Mantinc la resta de les mesures establides en l'esmentada sentència, la qual conserva tota la vigència tret d'aquelles qüestions modificades expressament en aquesta resolució.  
No és procedent fer pronunciament especial en matèria de costes.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies davant d'aquest jutjat perquè el resolga l'audiència provincial.  
Aquesta és la sentència que dispose, mane i firme.»  
  
I perquè valga de notificació de forma deguda al demandat, Telmo Alberto Saavedra Morales, en situació de rebel·lia i parador ignorat, expedisc i firme aquest edicte.  
  
València, 5 d'abril de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8087, del 19-07-2017 (2017/6603)

ACORD de 14 de juliol de 2017, del Consell, d'autorització de l'expedient de rescabalament E. I. 6/2017, per obligacions contretes en 2016 i 2017 amb Servicios Funerarios Vadis, SL.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6603


Data del document
:   14-07-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 14 de juliol de 2017, del Consell, d'autorització de l'expedient de rescabalament E. I. 6/2017, per obligacions contretes en 2016 i 2017 amb Servicios Funerarios Vadis, SL. [2017/6603]  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la titular de la Conselleria de Justícia, Administració Pública, Reformes Democràtiques i Llibertats Públiques, resoldre, prèvia l'autorització del Consell, els expedients rescabalament tramitats per l'esmentada conselleria.  
De conformitat amb l'article 19.2 de l'esmentada llei, la tramitació de l'esmentat expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament el servei prestat.  
Per tot això, a proposta de la consellera de Justícia, Administració Pública, Reformes Democràtiques i Llibertats Públiques, el Consell, amb prèvia deliberació, en la sessió del dia 14 de juliol, 2017,  
  
  
ACORDA  
  
Primer  
Autoritzar l'aprovació de l'expedient de rescabalament E. I. 6/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 108.416,00 euros (IVA inclòs), en favor de l'empresa Servicios Funerarios Vadis, SL, per la prestació, de conformitat, del servei d'arreplega de cadàvers en els supòsits de mort violenta o sospitosa de criminalitat quan intervinga algun dels òrgans judicials de la Comunitat Valenciana radicats a València i província, durant els mesos d'abril de 2016 a febrer de 2017 (ambdós inclosos).  
  
València, 17 de juliol de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7957, del 13-01-2017 (2016/10006)

RESOLUCIÓ de 25 de novembre de 2016, de la Universitat de València, per la qual nomena Joan Vila Francés professor titular d'universitat, de l'àrea de coneixement Electrònica.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/10199


Data del document
:   25-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 25 de novembre de 2016, de la Universitat de València, per la qual nomena Joan Vila Francés professor titular d'universitat, de l'àrea de coneixement Electrònica. [2016/10222]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 4 de juliol de 2016 (BOE 18.07.2016), per a la provisió de la plaça núm. 6495 de professor titular d'universitat (concurs núm. 8/2016), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
Nomenar Joan Vila Francés professor titular d'universitat, de l'àrea de coneixement Electrònica, adscrita al departament Enginyeria Electrònica.  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 25 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8009, del 28-03-2017 (2017/2538)

Oferta pública d'una ampliació de borsa de treball d'oficial de laboratori, perfil C2 (Químic-Sanitari), escala tècnica bàsica d'investigació d'aquesta Universitat.
--------------------------------------------------------------------------------------------------------------------------------------------------------------------

### Dades del document

Número de DOGV
:   8009

Data del DOGV
:   28-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2538


Data del document
:   23-03-2017

Organisme emissor
:   Universitat de València

Tipus de document
:   Anunci

Descriptors 

:   * concurs administratiu

Oferta pública d'una ampliació de borsa de treball d'oficial de laboratori, perfil C2 (Químic-Sanitari), escala tècnica bàsica d'investigació d'aquesta Universitat. [2017/2538]  
La Universitat de València ha procedit a remetre al Servei Valencià d'Ocupació i Formació (SERVEF) oferta pública per l'ampliació d'una borsa de treball d'oficial de laboratori, perfil C2 (Químic-Sanitari), escala tècnica bàsica d'investigació d'aquesta Universitat.  
Aquesta oferta es farà pública al tauler d'anuncis del Servei de Recursos Humans PAS de la Universitat de València i a la pàgina web d'aquest Servei. La preselecció de candidats serà realitzada pel SERVEF.  
El termini per a registrar la candidatura i sol·licitar ser inclòs en el procés de selecció estarà obert a partir del dia següent d'aquesta publicació en el DOGV i romandrà obert mentre dure el procediment realitzat pel SERVEF, mitjançant el portal GVAJobs.  
  
València, 23 de març de 2017.- El rector, p. d. (DOGV 27.01.2017): el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8180, del 29-11-2017 (2017/10272)

RESOLUCIÓ de 24 de novembre de 2017, de la Universitat d'Alacant, per la qual nomena José Norberto Mazón López professor titular d'universitat en l'àrea de coneixement de Llenguatges i Sistemes Informàtics.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10325


Data del document
:   24-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 24 de novembre de 2017, de la Universitat d'Alacant, per la qual nomena José Norberto Mazón López professor titular d'universitat en l'àrea de coneixement de Llenguatges i Sistemes Informàtics. [2017/10967]  
De conformitat amb la proposta elevada per la comissió nomenada per a jutjar la plaça de profesor titular de universidad (DF02796), convocada per la Resolució de 26 de juliol de 2017 (BOE 14.08.2017), de l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt:  
  
Nomenar José Norberto Mazón López, amb document nacional d'identitat número 67659916K, professor titular d'universitat de l'àrea de coneixement de Llenguatges i Sistemes Informàtics, adscrita al departament de Llenguatges i Sistemes Informàtics.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 24 de novembre de 2017.- El rector: Manuel Palomar Sanz.